കിദ്വായ് മെമ്മോറിയൽ ഇൻസ്റ്റിറ്റ്യൂട്ട് ഓഫ് ഓങ്കോളജി

കിദ്വായ് മെമ്മോറിയൽ ഇൻസ്റ്റിറ്റ്യൂട്ട് ഓഫ് ഓങ്കോളജി (കന്നഡ : ಕಿದ್ವಾಯಿ ಸ್ಮಾರಕ ಗಂಥಿ ಸಂಸ್ಥೆ) ഇന്ത്യയിലെ കർണാടക സംസ്ഥാനത്തെ ബാംഗ്ലൂരിലുള്ള ഒരു കാൻസർ കെയർ ആശുപത്രിയാണ്. ഇത് കർണാടക സർക്കാരിന്റെ ഒരു സ്വയംഭരണ സ്ഥാപനമാണ്  കൂടാതെ ഇത് ഇന്ത്യാ ഗവൺമെന്റ് ധനസഹായം നൽകുന്ന ഒരു റീജിയണൽ ക്യാൻസർ സെന്ററുമാണ്.   1980 നവംബർ 1-ന് ഇതിന് റീജിയണൽ ക്യാൻസർ സെന്റർ പദവി ലഭിച്ചു. ഇന്ത്യൻ കൗൺസിൽ ഓഫ് മെഡിക്കൽ റിസർച്ച് ഈ റഫറൽ സ്ഥാപനത്തെ ഒരു ഗവേഷണ സ്ഥാപനമായി അംഗീകരിച്ചിട്ടുണ്ട്.

 ചരിത്രം 
രാഷ്ട്രീയക്കാരനും ഇന്ത്യൻ സ്വാതന്ത്ര്യ സമര പ്രവർത്തകനും സോഷ്യലിസ്റ്റും ബോംബെ ഗവർണറുമായിരുന്ന റാഫി അഹമ്മദ് കിദ്വായിയുടെ പേരിലാണ് കിദ്വായ് മെമ്മോറിയൽ ഇൻസ്റ്റിറ്റ്യൂട്ട് ഓഫ് ഓങ്കോളജി അറിയപ്പെടുന്നത്. ക്യാമ്പസിലെ 20 ഏക്കർ സ്ഥലവും 1000 കോടി രൂപയും സംഭാവനയായി നൽകിയതിൽ റാഫി അഹമദ് കിഡ്വായി വലിയ പങ്കുവഹിച്ചു. 1973 ജൂൺ 26 നാണ് ഇത് സ്ഥാപിതമായത്. കർണാടക സർക്കാർ, 1979 ഡിസംബർ 27-ന് ഒരു ഉത്തരവിലൂടെ ഇൻസ്റ്റിറ്റ്യൂട്ടിനെ ഒരു സ്വയംഭരണ സ്ഥാപനമാക്കി മാറ്റി. 1980 ജനുവരി 8 ന് ഒരു സ്വതന്ത്ര സ്ഥാപനമായി ഇൻസ്റ്റിറ്റ്യൂട്ട് രജിസ്റ്റർ ചെയ്തു. ഇൻസ്റ്റിറ്റ്യൂട്ടിന്റെ ആദ്യ ഡയറക്ടർ ഡോ. എം. കൃഷ്ണ ഭാർഗവ 1980 ജനുവരി 23-ന് ചുമതലയേറ്റു.

 ചികിത്സയും പരിശീലനവും 
ഇത് യൂണിയൻ ഫോർ ഇന്റർനാഷണൽ കാൻസർ കൺട്രോളിലെ അംഗമാണ്  കൂടാതെ ലോകാരോഗ്യ സംഘടനയുടെ അംഗീകാരവും ഈ സ്ഥാപനത്തിന് ഉണ്ട്. 

 അക്കാദമിക് 

 കോളേജ് ഓഫ് ഓങ്കോളജി

1987 മുതൽ അക്കാദമിക് സെൽ നിലവിലുണ്ട്. ഓങ്കോളജിയുടെ സ്പെഷ്യാലിറ്റിയിൽ ഇൻസ്റ്റിറ്റ്യൂട്ടിന്റെ അക്കാദമിക് പ്രവർത്തനങ്ങൾ സുഗമമാക്കുക എന്നതാണ് അക്കാദമിക് സെല്ലിന്റെ പ്രധാന ലക്ഷ്യവും പ്രവർത്തനവും. ഈ ഇൻസ്റ്റിറ്റ്യൂട്ട് ബിരുദാനന്തര ബിരുദ വിദ്യാർത്ഥികൾ, ബിരുദ വിദ്യാർത്ഥികൾ, ഇന്റേണുകൾ, സംസ്ഥാനത്തും രാജ്യത്തുമുള്ള വിവിധ മെഡിക്കൽ, പാരാമെഡിക്കൽ സ്ഥാപനങ്ങളിൽ നിന്നുള്ള അനുബന്ധ ശാസ്ത്രങ്ങളിലെ നഴ്സുമാരും ശാസ്ത്രജ്ഞരും എന്നിവർക്ക് ഓങ്കോളജിയുടെ വിവിധ സ്പെഷ്യാലിറ്റി, ഉപ-സ്പെഷ്യാലിറ്റികളിൽ പരിശീലനം നൽകുന്നു. ഈ കോഴ്‌സുകൾ രാജീവ് ഗാന്ധി യൂണിവേഴ്‌സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്‌തിരിക്കുന്നു, കൂടാതെ മെഡിക്കൽ കൗൺസിൽ ഓഫ് ഇന്ത്യ, നാഷണൽ ബോർഡ് ഓഫ് എക്‌സാമിനേഷൻസ്, ഇന്ത്യൻ നഴ്‌സിംഗ് കൗൺസിൽ എന്നിവയുടെ അംഗീകാരവും ഉണ്ട്.  

 ചാരിറ്റബിൾ ഇൻസ്റ്റിറ്റ്യൂട്ട് 
പാവപ്പെട്ട കാൻസർ രോഗികൾക്കുള്ള സേവനങ്ങൾക്കുള്ള പ്രതിജ്ഞാബദ്ധത കണക്കിലെടുത്ത് കർണാടകയിലെ എൻഡോവ്‌മെന്റ് ഡിപ്പാർട്ട്‌മെന്റ് കെഎംഐഒയെ ഒരു ചാരിറ്റബിൾ സ്ഥാപനമായി അംഗീകരിച്ചിട്ടുണ്ട്. കാൻസർ പരിശോധനയ്ക്കും ചികിത്സയ്ക്കുമായി ഈടാക്കുന്ന ചാർജ് പാവപ്പെട്ട രോഗികൾക്ക് കൈയെത്തും ദൂരത്താണ്. മൊത്തം ചികിത്സാച്ചെലവ് വളരെ കൂടുതലാണെങ്കിൽ, ഇൻസ്റ്റിറ്റ്യൂട്ടിൽ നിന്നുള്ള സൗജന്യ മരുന്നുകൾ, കർണാടക മുഖ്യമന്ത്രിയുടെ ചികിത്സാ ദുരിതാശ്വാസ നിധി, പാവപ്പെട്ട രോഗികളുടെ ക്ഷേമനിധി, കുട്ടികളുടെ ക്ഷേമനിധി, കിദ്വായ് കാൻസർ ഡ്രഗ് ഫൗണ്ടേഷൻ എന്നിങ്ങനെയുള്ള വിവിധ പദ്ധതികൾ രോഗികളെ സാമ്പത്തികമായി സഹായിക്കുന്നു. കിദ്വായ് കാൻസർ ഡ്രഗ് ഫൗണ്ടേഷനിൽ വിൽക്കുന്ന കാൻസർ പ്രതിരോധ മരുന്നുകൾ വിപണി വിലയേക്കാൾ 40% മുതൽ 60% വരെ വിലക്കുറവിലാണ് ലഭിക്കുന്നത്. 

 കലബുറഗി ബ്രാഞ്ച് 
ഗുൽബർഗ ശാഖയിൽ ഒരു LINIAC മെഷീൻ, ഒരു മുഴുവൻ സിടി സ്റ്റിമുലേറ്റർ, കീമോതെറാപ്പി യൂണിറ്റ്, ഓപ്പറേഷൻ തിയറ്റർ എന്നിവയുൾപ്പെടെയുള്ള സൗകര്യങ്ങളുണ്ട്. 

 അവലംബം 

വർഗ്ഗം:ഇന്ത്യയിലെ റീജിയണൽ ക്യാൻസർ സെന്ററുകൾ